रात।
हमारे ग्रह के आधे से ज़्यादा जानवरों को छुपाने वाली अंधकारमय दुनिया।
अब तक, कैमरों ने उनके जीवन की केवल एक झलक ही दिखाई है।
लेकिन उन्नत तकनीक के साथ,
हम रात को भी दिन की तरह साफ़ देख सकते हैं।
इंसानी आँखों से सौ गुना अधिक संवेदनशील कैमरों की मदद से...
अब हम रात की सुंदरता को भी रंगों में...
कैद कर सकते हैं।
अपरिचित भूदृश्य।
रात के अंधेरे में सक्रिय होने वाले अनोखे जीव।
अगोचर हरकतें।
अब हम पृथ्वी के आख़िरी असली बीहड़ में भी
जानवरों के जीवन के बारे में जान सकते हैं।
रात के समय में।
अर्थ ऐट नाइट इन कलर
आर्कटिक में सर्दी।
दिन में, सूरज मुश्किल से उगता है।
वर्णनकर्ता टॉम हिडलस्टन
और जल्द ही यह ढल भी जाएगा।
इस जमे हुए संसार को एक महीने के लिए अँधेरे में डुबोते हुए।
और एक आर्कटिक निवासी के लिए, यह बड़े बदलाव का समय है।
इस ध्रुवीय भालू के जुड़वाँ शावक हैं।
यह दो साल तक उनकी देखभाल करेगी,
उन्हें जीवित रहने के लिए ज़रूरत के सारे हुनर सिखाएगी।
वे हर जगह उसका अनुसरण करते हैं।
यह आसान काम नहीं है।
सीखने के लिए बहुत कुछ है।
सर्दी के शुरुआत में, भोजन इतना कम उपलब्ध होता है
कि ध्रुवीय भालू माँएँ प्रति दिन एक किलो वजन खो सकती हैं।
कमज़ोर और भूखी,
आने वाली ठंडी रातों में अपने शावकों को सुरक्षित रखना ही
उसकी सबसे बड़ी चुनौती होगी।
और यह परिवार अकेला नहीं है।
आर्कटिक समुद्र तट पर, अन्य भूखे भालू एकत्रित हो रहे हैं।
तापमान के इतना कम होने के इंतज़ार में
कि यहाँ तक कि समुद्र भी जम जाए।
तब वे समुद्री बर्फ़ पर सीलों का शिकार करने के लिए बाहर निकलेंगे,
जो इन भूखे भालूओं के लिए भोजन का एक महत्वपूर्ण स्रोत है।
पर जम जाने वाली ठंड पड़ने तक,
इस माँ और उसके शावकों को,
और सभी अन्य भालूओं को बस इंतज़ार ही करना होगा।
जैसे-जैसे आर्कटिक सर्दी पास आती है...
रातें लंबी होती जाती हैं।
और यह जमा हुआ परिदृश्य बदल जाता है।
केवल चाँद की रोशनी में फ़िल्माते हुए...
कम रोशनी में फ़िल्माने वाले यह कैमरे इस बर्फ़ीली दुनिया को
नए अंदाज़ में कैद करेंगे।
वे एक अंतरंग झलक पेश करेंगे
कि ध्रुवीय भालू सितारों के नीचे क्या करते हैं।
आज रात, इस माँ का पहला काम है अपने भूखे शावकों को दूध पिलाना।
उसके दूध में 30 प्रतिशत से ज़्यादा वसा है...
जिससे शावकों को सर्दी से बचने के लिए मोटी चर्बी विकसित करने में मदद होगी।
फिर, मध्यरात्रि में नहाने का समय है।
बर्फ़ में लुढ़ककर ही ध्रुवीय भालू अपने मोटे फर को धोते हैं।
शावक माँ की नक़ल करते हैं।
नियमित बर्फ़ स्नान उनकी ख़ाल को बचाए रखता है।
और आज रात, उन्हें पूरी गरमाहट की ज़रूरत होगी।
आर्कटिक सर्दी में,
तूफ़ान बिना चेतावनी के आ सकते हैं।
और युवा शावकों के लिए, यह तूफ़ान घातक साबित हो सकते हैं।
पर ध्रुवीय भालू एकलौते जीव नहीं हैं
जो इन जमा देने वाली ठंडी रातों में सक्रिय हैं।
आर्कटिक सर्कल के किनारे बर्फ़ीले जंगलों में,
चाँद की रोशनी में एक उतना ही शक्तिशाली छोटा सा जीव प्रकट होता है।
पहाड़ी ख़रगोश।
परभक्षियों से बचने के लिए, वे केवल रात को ही बाहर निकलते हैं।
सर्दी की शुरुआत तक, उनकी ख़ाल भूरी से सफ़ेद बन गई है।
उत्तम छलावरण।
यह युवा नर आधी रात को भोजन कर रहा है।
चारों ओर सीमित भोजन होने के कारण, उसे जब भी संभव हो खाना होगा।
पर यहाँ वह एकलौता भूखा ख़रगोश नहीं है।
प्रतिद्वंदियों को भगाना होगा।
खाने और मादा के लिए प्रतियोगिता उग्र हो सकती है।
वे 40 किलोमीटर प्रति घंटे की तेज़ी से पीछा कर सकते हैं।
पर जब प्रतिद्वंदी पीछे नहीं हटता है...
तो लड़ाई शुरू हो जाती है।
कुछ मुक्के निशाने पर लगते हैं।
बस यही दिखाना है कि कौन सबसे शक्तिशाली है।
आज रात, वह जीत गया।
जिससे इस निशाचर विजेता को
आने वाली लंबी ठंडी रातों में ज़िंदा रहने का बेहतर मौका मिलेगा।
इधर तट पर,
घटते तापमान के साथ ध्रुवीय भालू माँ
और उसके शावक दुबक जाते हैं।
सर्दियों की रातों में, ध्रुवीय चक्रवात समुद्र से
शून्य से 50 डिग्री कम सेल्सियस की ठंडी हवाएँ लेकर आता है।
ध्रुवीय भालू के शावकों के लिए यह भीषण ठंड घातक है।
पहली सर्दी में दो में से केवल एक ही बच पाता है।
पर रात के कैमरे दिखाते हैं कि माँ के पास एक चतुर उपाय है।
वह खोदती है।
तूफ़ान से बचने हेतु
अपने शावकों के लिए धीरे-धीरे एक आश्रय खोदती है।
ध्रुवीय भालुओं के परिवार ऐसे बिलों में
चार रातों तक बिता सकते हैं।
अपने अनमोल शावकों को ज़िंदा रखने के लिए माँओं के पास केवल यही तरीका है।
जब तक तूफ़ान थम न जाए...
इस परिवार को इसी तरह छिप कर रहना होगा।
तूफ़ान थम जाता है।
और बाहर निकलकर परिवार को पता चलता है कि हवा बहुत बड़ा बदलाव लेकर आई है।
जहाँ कभी समुद्र था,
अब वहाँ बर्फ़ है।
दूर-दूर तक।
माँ पहली बार अपने शावकों को समुद्री बर्फ़ की ओर ले जाती है।
उनके जीवन का अगला अध्याय शुरू करने के लिए।
आने वाल हफ़्तों में,
वह उन्हें सिखाएगी कि लंबी आर्कटिक सर्दी में इस जमे हुए परिदृश्य में
कैसे ज़िंदा रहना है।
पर वह एकलौती ध्रुवीय भालू माँ नहीं है
जो अँधेरे में इस जमे हुए परिदृश्य की खोज कर रही है।
दूर समुद्री बर्फ़ में,
एक और माँ उससे भी बड़ी परवरिश-संबंधी चुनौतियों से जूझ रही है।
चार साल की उम्र में, उसके शावक लगभग पूरी तरह बड़े हो गए हैं।
बदमाश किशोर।
कम रोशनी में काम करने वाले कैमरे कुछ अजीब दिखाते हैं।
शावक रात को नहा रहे हैं।
वे पहले से ही अच्छे तैराक हैं।
पर इस उम्र में, बाहर निकलना सीखना ही मुश्किल हिस्सा है।
पहला शावक सीख गया है।
पर उसके भाई के लिए...
यह एक चुनौती है।
आख़िरकार।
कम से कम कोई देख नहीं रहा था।
भले ही शावक बड़े हो गए हैं, पर माँ को सतर्क रहना होगा।
चार साल की उम्र में, वे अपनी क्षमताएँ जाँच रहे हैं।
और आस-पास विशाल नर होने के कारण, यह ख़तरनाक हो सकता है।
आने वाली रातों में उसे उन्हें अपने करीब रखना होगा।
लंबी, अँधेरी सर्दियों के दौरान,
इस जमी हुई दुनिया का रात का आसमान
पृथ्वी के सबसे जादुई प्रकाश प्रदर्शन की पृष्ठभूमि बन जाता है।
उत्तर ध्रुवीय ज्योति।
सौर तूफ़ान की ऊर्जा
हमारे वातावरण से टकराकर सौ किलोमीटर से अधिक ऊँचे...
प्रकाश के रिबन बनाती है।
वे रात-दिन चमकते हैं।
पर हम उन्हें केवल रात में देख सकते हैं।
सर्दियों के अंत में,
अँधकार कम होने लगता है।
और कई हफ़्तों में पहली बार सूरज क्षितिज के ऊपर
कुछ देर के लिए उगता है।
सांझ के पहले घंटों में,
माँ और उसके बड़े वाले शावक एक जमी हुई हिमनद खाड़ी में पहुँचते हैं।
जबकि माँ सीलों का शिकार करने निकल पड़ती है...
चार-वर्षीय-शावक खेलने के लिए आज़ाद हैं।
पर ज़्यादा देर तक नहीं।
एक अकेला भालू भी खाड़ी में मौजूद है।
अकेले ध्रुवीय भालू अत्यधिक आक्रामक हो सकते हैं।
पर शावक जिज्ञासु हैं।
किसी अजनबी के समीप जाना जोखिम भरा है।
लड़ने से गंभीर चोट लग सकती है।
पर फिर, जो आक्रामक लग रहा था...
अचानक आनंदमय बन गया।
पता चला कि वह अजनबी एक युवा मादा है।
और यह सब एक रोमानी नाटकीय लड़ाई है।
ध्रुवीय भालुओं की प्यार भरी कुश्ती।
ऐसा कोमल सामाजिक व्यवहार शायद ही पहले कभी देखा गया हो।
शावकों के तेज़ी से बड़े होने के साथ,
इस माँ का काम लगभग पूरा हो गया है।
उसने अपने जीवन के पिछले चार साल उनकी देखभाल में समर्पित कर दिए।
आने वाले दिनों में, उसके उपद्रवी शावक उसे छोड़कर चले जाएँगे।
और अगले साल, यह युवा भालू
ख़ुद ही सर्दियों की लंबी, अंधकारमय रातों का सामना करेंगे।
अर्थ ऐट नाइट शॉट इन द डार्क
-तैयार? -हाँ।
रात को ध्रुवीय भालूओं को फ़िल्माना दल के लिए कड़ी परीक्षा होगी।
और जब पहली ही रात को ध्रुवीय तूफ़ान आया,
उन्हें आने वाले अंधकारमय हफ़्तों की
चुनौतियों की भनक मिल गई।
इस समय यहाँ का तापमान शून्य से 30 डिग्री कम है।
और हमें पता चल रहा है कि...
स्टुअर्ट ट्रॉवेल कैमरामैन
...कैमरे और उपकरण किस हद तक काम करेंगे।
इसलिए, हमें वापस लौटने में परेशानी होगी।
रॉबिन
तूफ़ान की वजह से,
उन्हें आश्रय तक वापस लौटने के लिए जीपीएस पर निर्भर रहना पड़ा।
अगली रात, ध्रुवीय परिस्थितियों के कारण
एक बार फिर भालूओं की खोज रद्द हुई।
तैयार!
अभी बर्फ़ में फँसे हैं। यह सब सतही जल है।
जहाँ ताज़ा पानी जमीन से बहकर समुद्री बर्फ़ तक पहुँचता है,
वह गलकर कीचड़ बन सकता है।
दल फँस गया।
हर कदम के साथ वे गहरे धँसते गए, नीचे स्थित समुद्र के पास।
यह बेशक़ मेरा सबसे मुश्किल शूट है।
मौसम बुरा है और कोई ध्रुवीय भालू नहीं दिखा है।
और हालात और बिगड़ने वाले थे।
रातों-रात, समुद्री बर्फ़, भालूओं को शिकार करने हेतु जिसकी ज़रूरत है,
अचानक टूट कर गायब हो गई।
तट से दूर बह गई, और अपने साथ ध्रुवीय भालूओं को भी ले गई।
जमाने वाली गहरी सर्दियों में भी,
यहाँ की समुद्री बर्फ़ सिकुड़ रही है।
जलवायु में बदलाव ध्रुवीय भालूओं के भविष्य को अनिश्चित बना रहा है।
फ़िल्माते हुए तीन हफ़्ते हो गए थे,
और अब दल को भाग्य के बदलने की ज़रूरत थी।
और सबसे असंभव जगह में आशा की छोटी सी किरण दिखी।
वैसे, हम आज भालू ढूँढने गए थे,
पर लगता है एक भालू हमें ढूँढते हुए आया था।
और हमारे शौचालय की तरफ़ गया।
वाह। जहाँ भी वह भालू गया, वहाँ दाँतों
और पंजों के निशान देख सकते हो।
अगर तुम शौचालय में होते तो यह डरावना सरप्राइज़ होता।
अगली रात, उन्होंने दोषी को रंगे-हाथों पकड़ा।
सौभाग्यवश, उस समय वहाँ कोई नहीं था।
भालू दिखने से, दल की उम्मीदें बढ़ने लगी थी।
और जल्द ही, उनकी भरपूर कोशिशें रंग लाई।
बीसवां दिन, आख़िरकार हमें भालू दिखे।
और बस एक ही भालू नहीं।
रॉबिन डिंब्लेबी सहायक निर्माता
एक माँ और दो शावक।
आख़िरकार।
हे, भगवान। वे बहुत सुंदर हैं।
कई आर्कटिक रोमांचों के बाद,
दल अंततः चाँद की रोशनी में ध्रुवीय भालूओं के अनोखे फुटेज
कैद करने में सक्षम हुआ।
और आर्कटिक रात के ऐसे रहस्यों को उजागर कर सका जैसा पहले कभी नहीं हुआ।
उप-शीर्षक अनुवादक: मून कलिता